હમણાં જ ઑપરેશન કરાવેલી એક સાઉથ ઇન્ડિયન મહિલાનો પરિવાર આ મહિલાને કેમ નીચે ઉતારવી એ બાબતે મૂંઝવણમાં આવી ગયો હતો. આ સંદર્ભમાં રેખા છાડવાએ કહ્યું હતું કે ‘બધા પોતાનો જીવ બચાવવા દોડી રહ્યા હતા. એ સમયે સૌથી વધારે ચિંતાતુર ચોથા માળે રહેતો સાઉથ ઇન્ડિયન પરિવાર હતો. એ પરિવારની પંચાવન વર્ષની એક મહિલાએ છ મહિના પહેલાં જ ઘૂંટણનું ઑપરેશન કરાવ્યું હતું. આ ઑપરેશન સફળતાપૂર્વક પાર પડ્યું નથી એટલે તેને હજી ચાલવામાં તકલીફ થાય છે. એવા સમયે તેને દાદરા ઉતારવા એ જબરદસ્ત ટેન્શનનું કામ હતું. જોકે તે મહિલાએ તેના પરિવારે હિંમત કરીને દાદરા ઉતારીને મોતના મુખમાંથી બચાવી લીધી હતી.’